A BIZOTTSÁG HATÁROZATA
(2005. október 10.)
a 2005-ös pénzügyi évre vonatkozóan az 1493/1999/EK tanácsi rendelet értelmében a tagállamok számára, egy bizonyos hektármennyiségű szőlőültetvény szerkezetátalakítására és átállására megállapított végleges pénzügyi támogatások meghatározásáról
(az értesítés a C(2005) 3737. számú dokumentummal történt)
(Csak a spanyol, cseh, német, görög, angol, francia, olasz, magyar, portugál, szlovák és szlovén nyelvű szöveg hiteles.)
(2005/715/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 14. cikke (2) bekezdésére,
mivel:
(1)
A szőlőültetvények szerkezetátalakítására és az átállásra vonatkozó szabályokat az 1493/1999/EK rendelet, valamint a termelési potenciálra tekintettel a borpiac közös szervezéséről szóló 1493/1999/EK tanácsi rendelet alkalmazása részletes szabályainak megállapításáról szóló, 2000. május 31-i 1227/2000/EK bizottsági rendelet (2) határozza meg.
(2)
Az 1227/2000/EK rendeletben meghatározott, a pénzügyi tervezésre és a szerkezetátalakítási és átállási rendszer finanszírozásában való részvételre vonatkozó szabályok előírják, hogy egy adott pénzügyi évre vonatkozó hivatkozások a tagállamok által október 16. és következő év október 15. között ténylegesen teljesített kifizetésekhez kapcsolódnak.
(3)
A 1493/1999/EK rendelet 14. cikkének (1) bekezdése értelmében a Bizottság minden évben objektív szempontok alapján kiutal a tagállamok számára egy első támogatási részletet a különleges helyzetek és egyedi szükségletek, valamint a rendszer céljának eléréséhez szükséges erőfeszítések figyelembevételével.
(4)
A Bizottság a 2004/687/EK határozatban (3) meghatározta az irányadó pénzügyi juttatásokat a 2004/2005-ös évre vonatkozóan.
(5)
Az 1227/2000/EK rendelet 17. cikke (1) és (3) bekezdéseinek értelmében a tagállamok felmerült és elszámolt költségei a 2004/687/EK határozatban szereplő ráfordításaik összegére korlátozódnak. A 2005-ös évre vonatkozóan e korlátozás egyik tagállamot sem érinti.
(6)
A 17. cikk (4) bekezdésének megfelelően bírsággal büntetendőek azon tagállamok, amelyeknek a hektáronként számított tényleges költsége meghaladja a 2004/687/EK határozatban rögzített összeget. Idén a bírság 289 euróval sújtja Luxemburgot.
(7)
Az 1227/2000/EK rendelet 16. cikke (1) bekezdésének c) pontja értelmében a tagállamok utólagos kérelmet nyújthatnak be a tárgyévi pénzügyi év keretében. Ez Németországot, Spanyolországot, Franciaországot, Olaszországot, Ausztriát és Portugáliát érinti.
(8)
A 1227/2000/EK rendelet 17. cikke (9) bekezdésének értelmében azon tagállamok, melyek a 2005-ös gazdasági évben alkalmazták először a szerkezetátalakítás és átállás rendszerét, utólagos finanszírozásról szóló kérelmet nyújthatnak be a 2004/687/EK határozat címén odaítélt pénzügyi juttatás 90 %-ának erejéig. Ez a rendelkezés a Cseh Köztársaságra, Magyarországra, Máltára és Szlovákiára alkalmazandó.
(9)
Az 1227/2000/EK rendelet 17. cikke (3) bekezdésének értelmében az ugyanezen rendelet 16. cikke (1) bekezdésének c) pontja alapján benyújtott kérelmet azoknak a tagállamoknak az esetében fogadják el, melyek igénylései arányában költötték el a kezdeti juttatást a rendelkezésre álló források felhasználásával, miután a tagállamoknak juttatott teljes összegből levonták az egyes tagállamokra eső támogatások összegét, melyeket az említett rendelet 16. cikke (1) bekezdésének a) és b) pontja értelmében közzétettek, illetve adott esetben a 17. cikk (1) és (3) bekezdése értelmében javítottak, valamint a nevezett rendelet 17. cikke (9) bekezdése címén közzétettek és elfogadtak. Ez a rendelkezés a 2005. pénzügyi évben Németországra, Spanyolországra, Franciaországra, Olaszországra, Ausztriára és Portugáliára alkalmazandó,
ELFOGADTA EZT A HATÁROZATOT:
1. cikk
A 2005-ös pénzügyi évre vonatkozóan az 1493/1999/EK rendelet alapján az érintett tagállamok számára egy bizonyos hektármennyiségű szőlőültetvény szerkezetátalakítására és átállásra megállapított 2004/2005-ös pénzügyi év végleges pénzügyi juttatásait e határozat melléklete tartalmazza.
2. cikk
Ennek a határozatnak a Cseh Köztársaság, a Német Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság, a Luxemburgi Nagyhercegség, a Magyar Köztársaság, a Máltai Köztársaság, az Osztrák Köztársaság, a Portugál Köztársaság, a Szlovén Köztársaság és a Szlovák Köztársaság a címzettei.
Kelt Brüsszelben, 2005. október 10-én.